ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๘ ตามที่คณะกรรมการพิจารณาการทุ่มตลาดและการอุดหนุนได้มีมติตามคำขอของบริษัทอดิตยา เบอร์ล่า เคมีคัลส์ (ประเทศไทย) จำกัดซึ่งเป็นอุตสาหกรรมภายในผู้ผลิตสินค้าโซเดียมไตรโพลิฟอสเฟตหรือโซเดียมไตรฟอสเฟตในการประชุมครั้งที่ ๔/๒๕๕๗ เมื่อวันที่ ๙ กรกฎาคม พ.ศ. ๒๕๕๗ ให้เปิดการทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนตามมาตรา๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ กรมการค้าต่างประเทศจึงได้ออกประกาศกรมการค้าต่างประเทศ เรื่องเปิดการทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไป พ.ศ. ๒๕๕๗ ลงวันที่ ๑๐ กรกฎาคม พ.ศ.๒๕๕๗ และในระหว่างการพิจารณาการทบทวนให้เรียกเก็บอากรตอบโต้การทุ่มตลาดจากการนำเข้าสินค้าดังกล่าวตามพิกัดอัตราศุลกากรประเภทย่อยที่ ๒๘๓๕.๓๑๑๐.๐๐๐ และ ๒๘๓๕.๓๑๙๐.๐๐๐ที่มีแหล่งกำเนิดจากสาธารณรัฐประชาชนจีน ในอัตราร้อยละ ๖.๙๕ ถึงร้อยละ ๓๑.๔๒ของราคา ซี ไอ เอฟ เป็นระยะเวลาไม่เกิน ๑ ปี ตั้งแต่วันที่ ๑๘ กรกฎาคม พ.ศ. ๒๕๕๗เป็นต้นไป ตามประกาศคณะกรรมการพิจารณาการทุ่มตลาดและการอุดหนุน เรื่องให้เรียกเก็บอากรตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๗ ลงวันที่ ๑๕ กรกฎาคม พ.ศ. ๒๕๕๗คณะกรรมการพิจารณาการทุ่มตลาดและการอุดหนุน ได้พิจารณาทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนในการประชุมครั้งที่ ๔/๒๕๕๘ เมื่อวันที่ ๖ พฤษภาคม พ.ศ. ๒๕๕๘ โดยวินิจฉัยว่าในช่วงระยะเวลาการทบทวนได้พบข้อมูลและหลักฐานว่ามีการทุ่มตลาดแต่อย่างไรก็ดีความเสียหายของอุตสาหกรรมภายในเกิดจากสินค้าทุ่มตลาดหรือไม่นั้นไม่มีความชัดเจนเนื่องจากพบว่ามีผลจากปัจจัยต่าง ๆ ที่ก่อให้เกิดความเสียหายแก่อุตสาหกรรมภายในจึงมีมติให้ยุติการเรียกเก็บอากรตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนอาศัยอำนาจตามความในมาตรา ๗ มาตรา ๕๗ มาตรา ๖๐ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยุติการเรียกเก็บอากรตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตตามพิกัดอัตราศุลกากรประเภทย่อยที่๒๘๓๕.๓๑๑๐.๐๐๐ และ ๒๘๓๕.๓๑๙๐.๐๐๐ ที่มีแหล่งกำเนิดจากสาธารณรัฐประชาชนจีนข้อ ๔ ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วัน นับแต่วันได้รับแจ้งคำวินิจฉัยประกาศณ วันที่ ๒ กรกฎาคม พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/ผู้จัดทำ๑๓ กรกฎาคม๒๕๕๘ปุณิกา/ผู้ตรวจ๓ สิงหาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๘ ง/หน้า ๑๘/๙ กรกฎาคม ๒๕๕๘